Birgitte Nielsen blev på DGI's årsmøde i København i dag genvalgt som næstformand i DGI.

53-årige Birgitte Nielsen er klar til at fortsætte sit arbejde i DGI. På DGI's årsmøde blev Birgitte Nielsen, der bor i Saltum, genvalgt som næstformand i DGI. Dermed fortsætter hun i toppen af Danmarks næststørste idrætsorganisation, der tæller 6300 idrætsforeninger med 1,5 mio. medlemmer. Birgitte Nielsen har været næstformand i DGI siden 2007 og medlem af DGI's hovedbestyrelse siden 2001, ligesom hun er tidligere formand for DGI Gymnastik. Hun har både været instruktør i Skibsby-Højene IF og siddet med ved bestyrelsesborde med store idrætspolitiske dagsordener, bl.a. som medlem af Kulturministeriets Breddeidrætsudvalg.